**SLOVENŠČINA – 9. RAZRED – SKUPINA ZUPAN 4. 5. 2020**

Počitnice so mimo – kar prehitro, ali ne? Zdaj pa spet veselo na delo!

Naj vas spomnim, začeli smo z novim literarnim obdobjem MODERNO. Poglej v zvezek in še enkrat preberi, kaj si zapisal o tem obdobju – Kdaj je? Katere so glavne značilnosti? Katere smeri so značilne? Katere avtorje prištevamo k modernistom?

Prebral si tudi Pesem Josipa Murna Aleksandrova. Nekaj vas še ni poslalo DN (primerjava pesmi Pesem in Dve otvi ter svojo impresionistično pesem).

Čisto spodaj pod današnjo nalogo sem vam prilepila razpored spraševanja.

Danes pa boš spoznal še enega predstavnika moderne – Dragotina Ketteja.

O pesniku Dragotinu Ketteju kroži anekdota:

*Ko se je peljal z vlakom proti Ljubljani, so vstopile tri gospe. Ker so bili vsi sedeži zasedeni, so se posredno lotile Ketteja, pred katerim so stale, in razpravljale o nedostojni mladini, slabi vzgoji ipd. Nenadoma je Kette skočil na noge in se priklonil: »Dovolite, drage dame, ali smem svoj sedež ponuditi najstarejši izmed vas?!« Nato je lahko mirno sedel do Ljubljane.*

Kljub svoji duhovitosti mu življenje ni prizanašalo. Štiriletnemu je umrla mama, petnajstletnemu oče, sam pa je zgodaj umrl zaradi jetike (1876 ̶ 1899). nazadnje je živel v [cukrarni](https://www.google.com/search?q=cukrarna&rlz=1C1GCEA_enSI876SI876&source=lnms&tbm=isch&sa=X&ved=2ahUKEwip8LvLuefoAhU-xcQBHegLAkwQ_AUoAXoECBYQAw&cshid=1586851269183963&biw=1396&bih=657), nekdanji tovarni sladkorja, kjer je umrl tudi Murn in na kateri danes piše: *"V tem okolju je nastajala in zorela slovenska moderna."*

Njegova dela odsevajo tudi trpljenje, kot otrok pa si morda prebiral njegovo pravljico **Šivilja in škarjice.**

V berilu na str. 106 ali [tu](https://eucbeniki.sio.si/slo9/2397/index1.html) preberi njegovo pesem **Na otčevem grobu**.

V slovarčku v berilu je razloženih kar nekaj besed, nekatere tudi na povezavi iz prejšnje povedi.

Določi kraj in čas dogajanja v pesmi[[1]](#footnote-1).

Kakšen je očetov grob?

V pesmi srečamo pesniško sredstvo nagovor. Koga pesnik nagovarja[[2]](#footnote-2)?

Kateri okrasni pridevnik v prvi kitici ponazori pesnikov razpoloženje[[3]](#footnote-3)?

Kateri medmet se pojavi v pesmi[[4]](#footnote-4)? Kakšno razpoloženje ponazarja[[5]](#footnote-5)?

Zakaj pesnik meni, da je očetu bolje[[6]](#footnote-6)?

V drugi kitici pesnik povzame bistvo ene izmed smeri v moderni: dekadence. Zanjo je značilna moralna izpraznjenost ̶ vrednote niso več pomembne.

V tretji kitici lirski subjekt izrazi sporočilo celotne pesmi. S katerim verzom[[7]](#footnote-7)?

Ali ima pesnik očeta še vedno rad? V kateri kitici to pove?

V četrti kitici se pojavi pesniško sredstvo nasprotje. Kaj si nasprotuje[[8]](#footnote-8)?

Razmisli o strinjanju ali nestrinjanju z občutji lirskega subjekta.

Preštej verze in kitice[[9]](#footnote-9), ugotovi rimo[[10]](#footnote-10), stopico in vrsto verza[[11]](#footnote-11) ter vrsto pesmi[[12]](#footnote-12).

V kateri kitici zaslediš anaforo/ponavljanje na začetku dveh verzov in v kateri geminacijo/podvojitev?

Zapis v zvezek

**Dragotin Kette: Na otčevem grobu**

Kette se v pogovarja z mrtvim očetom. Potoži mu, da je brez prijateljev, brez sreče. Pesnik je v pesmi ujel trenutke svojega obupa, žalosti in razočaranja nad življenjem.

Pesem je zapisana v obliki soneta. Je lirska/izpovedna pesem.

Kitice: dve kvartini + dve tercini

Rima: v kvartinah oklepajoča ( a b b a )

Stopica: U – (jamb)

Verz: laški/italijanski enajsterec

Kdor želi več, lahko na <https://eucbeniki.sio.si/slo9/2397/index1.html> reši še nekaj nalog v zvezi s Kettejevo pesmijo. S puščico desno spodaj se pomikaš naprej na naslednje strani.

Razpored za spraševanje – povezavo na Zoom vam bom posredovala kakšen dan vnaprej!

|  |  |  |  |
| --- | --- | --- | --- |
| Ažman Aleksandra | 9.a | 12.5. ob 10.00 |  |
| Jelenc Miša | 9.a | 12.5. ob 10.00 |  |
| Jerković Aleksander | 9.a | 12.5. ob 10.00 |  |
| Kalender Arnel | 9.a | 13.5. ob 10.00 |  |
| Kobal Ažbe | 9.a | 13.5. ob 10.00 |  |
| Palovšnik Matija | 9.a | 13.5. ob 10.00 |  |
| Rožič Zala | 9.a | 14.5. ob 10.00 |  |
| Bašić Haris | 9.b | 14.5. ob 10.00 |  |
| Beg Zoja | 9.b | 14.5. ob 10.00 |  |
| Delič Aljoša | 9.b | 11.5. ob 10.00 |  |
| Husaković Manca | 9.b | 11.5. ob 10.00 |  |
| Jurenac Nives | 9.b | 11.5. ob 10.00 |  |
| Kneževič Enej | 9.b | 18.5. ob 10.00 |  |
| Murić Sandina | 9.b | 18.5. ob 10.00 |  |

1. Pokopališče po očetovi smrti. [↑](#footnote-ref-1)
2. Grobarja in očeta. [↑](#footnote-ref-2)
3. Mračni. [↑](#footnote-ref-3)
4. Ah. [↑](#footnote-ref-4)
5. Žalost, tudi brezbrižnost ipd. [↑](#footnote-ref-5)
6. Ker je pesnik osamljen, nesrečen, oče pa nič več ne občuti. [↑](#footnote-ref-6)
7. Življenje je sovraštvo, večen boj. [↑](#footnote-ref-7)
8. Ljubi mrtvega. [↑](#footnote-ref-8)
9. Dve kvartini, dve tercini. [↑](#footnote-ref-9)
10. V kvartinah oklepajoča (a b b a). [↑](#footnote-ref-10)
11. Stopica je jamb (U - ). Verz je italijanski/laški enajsterec [↑](#footnote-ref-11)
12. Sonet. [↑](#footnote-ref-12)